ⴰⴼⵔⴷⵉⵙ ⴰⴽⵔⵓⵔⴰⵏ

**ⴰⴼⵔⴷⵉⵙ ⴰⴽⵔⵓⵔⴰⵏ**  ⴷ ⵜⴰⴳⵔⵓⵎⵎⴰ ⵏ ⵉⴱⵍⴽⵉⵎⵏ (atome) ⵥⵍⵉⵏⵉⵏ ⵙ ⵢⴰⵏ ⵡⵓⵟⵟⵓⵏ ⵉⵎⴷⵏ ⵏ ⵉⴱⵔⵓⵜⵓⵏⴻⵏ ⴳ ⵡⵓⵥⵎ (noyau) ⵏⵏⵙⵏ. ⵓⵟⵟⵓⵏ ⴰⴷ, ⵏⵏⴰ ⵏⵜⵜⴰⵔⴰ ⵙ Z, ⵏⵜⵜⵉⵏⵉ ⴰⵙ ⵓⵟⵟⵓⵏ ⴰⵡⴱⵍⴽⵉⵎ ⵏ ⵓⴼⵔⴷⵉⵙ ⴰⴽⵔⵓⵔⴰⵏ. ⴳ ⵜⵉⵍⴰⵡⵜ, ⵜⵉⵖⴰⵔⵉⵡⵉⵏ ⵜⵉⴽⵔⵓⵔⴰⵏⵉⵏ ⵏ ⵉⴱⵍⴽⵉⵎⵏ ⵜⵜⵓⵙⵡⵜⵜⴰⵏⵜ ⵙ ⵜⵓⵙⴽⵉⵡⵜ ⵏⵏⵙⵏ ⵜⴰⵡⵍⵉⴽⵜⵔⵓⵏⵜ ⵏⵏⴰ ⵉⵇⵇⵏⴻⵏ ⵙⵔⵉⴷ ⵙ ⵡⵓⵟⵟⵓⵏ ⵏ ⵉⴱⵔⵓⵜⵓⵏⴻⵏ ⵏ ⵡⵓⵥⵎ ⵏⵏⵙⵏ, ⴰⵢⵏⵏⴰ ⵢⴰⴽⴽⴰⵏ ⵎⴰⵙ ⴷ ⵉⴱⵍⴽⵉⵎⵏ ⵢⴰⴽⵙⵓⵍⵏ ⴳ ⵡⵓⵟⵟⵓⵏ ⴰⵡⴱⵍⴽⵉⵎ ⵜⵜⵉⴽⵙⵉⵍⵏ ⴰⵙⵏⵜ ⵜⵖⴰⵔⵉⵡⵉⵏ ⵜⵉⴽⵔⵓⵔⴰⵏⵉⵏ. ⴳ ⵓⵏⵎⴳⴰⵍ, ⵣⵎⵔⵏ ⵉⴱⵍⴽⵉⵎⵏ ⵏ ⵓⴼⵔⴷⵉⵙ ⴰⴽⵔⵓⵔⴰⵏ ⵉⴳⴰⵏ ⵢⴰⵏ ⴰⴷ ⵉⵍⵉⵏ ⵢⴰⵏ ⵡⵓⵟⵟⵓⵏ ⵉⵎⵣⴰⵔⴰⵢⵏ ⵏ ⵉⵏⵓⵜⵔⵓⵏⴻⵏ ⴳ ⵡⵓⵥⵎ ⵏⵏⵙⵏ, ⴰⵔ ⴰⵙⵏ ⵏⵜⵜⵉⵏⵉ ⵜⵉⵥⵓⵜⵓⴼⵉⵏ (isotopes).

ⴰⵀⵉⴷⵔⵓⵊⵉⵏ, ⴰⴽⴰⵔⴱⵓⵏ, ⴰⵥⵓⵜ, ⵓⴽⵙⵉⵊⵉⵏ, ⵓⵣⵣⴰⵍ, ⴰⵏⴰⵙ, ⴰⵥⵔⴼ, ⵓⵔⵖ, ⴰⵜⴳ. ⴳⴰⵏ ⵉⴼⵔⴷⵉⵙⵏ ⵉⴽⵔⵓⵔⴰⵏⴻⵏ. ⵢⴰⵍ ⵢⵓⵡⵏ ⴷⴳⵙⵏ ⵉⵜⵜⵓⵙⵏⴽⴰⴷ ⵙ ⵢⴰⵏ ⵢⵉⵏⵉⴳⵍ ⴰⴽⵔⵓⵔⴰⵏ: H, C, N, O, Fe, Cu, Ag, Au, ⴰⵜⴳ. ⴳ ⵓⵖⵔⵓⴷ, ⵜⵜⵢⴰⴼⴰⵏ ⴰⵔ ⴰⵙⵙⴰ 118 ⵏ ⵉⴼⵔⴷⵉⵙⵏ ⵉⴽⵔⵓⵔⴰⵏⴻⵏ, ⵙⴳ ⵡⵓⵟⵟⵓⵏ ⴰⵡⴱⵍⴽⵉⵎ 1 ⴰⵔ 118. ⵙⴳⵙⵏ, 94 ⵏ ⵉⴼⵔⴷⵉⵏ ⵜⵜⵓⵙⵎⴰⴳⵉⵏ ⵖⴼ ⵡⴰⴽⴰⵍ ⴳ ⵡⴰⵎⵎⴰⵙ ⴰⴳⴰⵎⴰⵏ, ⴷ 80 ⵖⵓⵔⵙⵏ ⵙ ⵜⴷⵔⵙⵉ ⵢⴰⵏ  ⵓⵥⵓⵜⵓⴼ ⵉⵣⴳⴰⵏ (ⵡⵉⴷ ⴰⴽⴽ ⵖⵔⵙⵏ ⵓⵟⵟⵓⵏ ⴰⵡⴱⵍⴽⵉⵎ ⵉⵎⵥⵥⵉⵢ ⵖⴼ ⵏⵖ ⵉⴳⴷⴰ 82 ⴰⵎⵔ ⵉⴼⵔⴷⵉⵙⵏ 43 ⴷ 61).

ⵥⴹⴰⵔⵏ ⵉⴼⵔⴷⵉⵙⵏ ⵉⴽⵔⵓⵔⴰⵏⴻⵏ ⴰⴷ ⵎⵓⵏⴻⵏ ⴳ ⵜⵉⵣⵉ ⵏ ⵉⵎⵢⴰⴳⴳⴰⵜⵏ ⵉⴽⵔⵓⵔⴰⵏⴻⵏ ⴱⴰⵔ ⴰⴷ ⵙⵙⵉⵍⵖⵏ ⵢⴰⵜ ⵜⴰⵔⵜⴰⵍⵍⴰ ⵏ ⵡⵓⴷⴷⵉⵙⵏ ⵉⴽⵔⵓⵔⴰⵏⴻⵏ. ⵙ ⵓⵎⴷⵢⴰ, ⴰⵎⴰⵏ ⴳⴰⵏ ⵜⴰⵢⴰⴼⵓⵜ ⵏ ⵓⵙⵏⴰⵢ ⵏ ⵡⵓⴽⵙⵉⵊⵉⵏ ⴷ ⵓⵀⵉⴷⵔⵓⵊⵉⵏ ⴰⵢⵏⵏⴰ ⴰⵖ ⵢⴰⴽⴽⴰⵏ ⴰⴼⵏⵓⵣ ⴱⵓ ⵜⵏⴼⴰⵍⵉⵜ ⵜⴰⴽⵔⵓⵔⴰⵏⵜ H2O — ⵙⵉⵏ ⵉⴱⵍⴽⵉⵎⵏ ⵏ ⵓⵀⵉⴷⵔⵓⵊⵉⵏ ⴷ ⵢⴰⵏ ⵓⴱⵍⴽⵉⵎ ⵏ ⵡⵓⴽⵙⵉⵊⵉⵏ. ⴳ ⵜⴼⴰⴷⵉⵡⵉⵏ ⵜⵉⵡⵎⵀⴰⵍⵉⵏ ⵉⵎⵢⴰⵍⵍⴰⵏ, ⵉⵣⵎⵔ ⵡⵓⴽⵙⵉⵊⵉⵏ ⴷ ⵓⵀⵉⴷⵔⵓⵊⵉⵏ ⴰⴷ ⴼⴽⵏ ⵓⴷⴷⵉⵙⵏ ⵉⵎⵢⴰⵍⵍⴰⵏ, ⴰⵎⵎ ⴰⴱⵉⵔⵓⴽⵙⵉⴷ ⵏ ⵓⵀⵉⴷⵔⵓⵊⵉⵏ ⵏⵖ ⴷ ⴰⵎⴰⵏ ⵉⵜⵜⵓⴽⵙⵉⵊⵉⵏⴰⵏ, ⴱⵓ ⵜⴰⵏⴼⴰⵍⵉⵜ  H2O2 — ⵙⵉⵏ ⵉⴱⵍⴽⵉⵎⵏ ⵏ ⵓⵀⵉⴷⵔⵓⵊⵉⵏ ⴷ ⵙⵉⵏ ⵉⴱⵍⴽⵉⵎⵏ ⵏ ⵡⵓⴽⵙⵉⵊⵉⵏ. ⴳ ⵓⵏⵎⴳⴰⵍ, ⵢⴰⵍ ⵓⴷⴷⵉⵙ ⴰⴽⵔⵓⵔⴰⵏ ⵉⵖⵢ ⴰⴷ ⵉⵔⵢ ⵉⴳ ⵉⴼⵔⴷⵉⵙⵏ ⵉⵎⵢⴰⵍⵍⴰⵏ,   ⵙ ⵓⵎⴷⵢⴰ ⴰⵎⴰⵏ ⵥⴹⴰⵔⵏ ⴰⴷ ⵜⵜⵓⵍⵉⴽⵜⵔⵓⵍⵉⵣⴰⵏ ⵖⵔ ⵡⵓⴽⵙⵉⵊⵉⵏ ⴷ ⵓⵀⵉⴷⵔⵓⵊⵉⵏ.

ⵜⴰⵏⴳⴰ ⵜⴰⵣⴷⴷⴰⴳⵜ ⵢⵓⵍⵖⵏ ⵙ ⵉⴱⵍⴽⵉⵎⵏ ⵏ ⵓⴼⵔⴷⵉⵙ ⴰⴽⵔⵓⵔⴰⵏ ⵉⴳⴰⵏ ⵢⴰⵏ ⵏⵇⵇⴰⵔ ⴰⵙ ⵜⴰⴼⴽⴽⴰ ⵜⴰⴼⵔⴰⵔⵜ, ⵓⵔ ⵉⵙⵙⵉⵏ ⴰⴷ ⵜⵔⵢ ⵖⵔ ⵉⴼⵔⴷⵉⵙⵏ ⵉⵎⵢⴰⵍⵍⴰⵏ, ⵎⴽⴰ, ⴰ ⵙ ⵏⵙⵎⵣⵉⵔⵉⵢ ⴳⵔ ⵜⴼⴽⴽⴰ ⵜⴼⵔⴰⵔⵜ ⴷ ⵓⴼⵔⴷⵉⵙ ⴰⴽⵔⵓⵔⴰⵏ. ⵙ ⵓⵎⴷⵢⴰ, ⵓⴽⵙⵉⵊⵉⵏ ⴷ ⴰⴼⵔⴷⵉⵙ ⴰⴽⵔⵓⵔⴰⵏ, ⵎⴰⵛⴰ ⵓⵔⵔⵉⴳ ⵏⵏⴰ ⴰⴽⴽ ⵏⵙⵙⵏ ⴷ ⵏⵏⴰ ⵎⵉ ⵏⵜⵜⵉⵏⵉ ⴳ ⵡⴰⵡⴰⵍ ⵏ ⵢⴰⵍ ⴰⵙⵙ "ⵓⴽⵙⵉⵊⵉⵏ" ⵀⴰⵜ ⵜⴰⴼⴽⴽⴰ ⵜⴰⴼⵔⴰⵔⵜ ⴰⵢⴷ ⵉⴳⴰ ⵉⴳ ⵢⵉⵙⵎ ⵏⵏⵙ ⵓⵏⵖⵉⴷ ⴰⵙⵉⵏⵓⴽⵙⵉⵊⵉⵏ, ⵜⴰⵏⴼⴰⵍⵉⵜ ⵏⵏⵙ O2, ⴱⴰⵔ ⴰⴷ ⵜ ⵏⵙⵎⵢⵉⵍⵍⵉ ⴷ ⵡⵓⵥⵓⵏ ⴱⵓ ⵜⵏⴼⴰⵍⵉⵜ O3, ⵉⴳⴰⵏ ⴰⵍⵜⵓ ⵜⴰⴼⴽⴽⴰ ⵜⴰⴼⵔⴰⵔⵜ; ⵓⵥⵓⵏ ⴷ ⵓⵙⵉⵏⵓⴽⵙⵉⵊⵉⵏ ⴳⴰⵏ ⴰⵏⴰⵡⵏ ⵉⵙⵏⴼⵍⵉⴹⵏⴰⵏⴻⵏ ⵏ ⵓⴼⵔⴷⵉⵙ ⵓⴽⵙⵉⵊⵉⵏ. ⴰⴷⴷⴰⴷ ⴰⵏⴰⵡⴰⵢ ⵏ ⵢⴰⵏ ⵓⴼⵔⴷⵉⵙ ⴰⴽⵔⵓⵔⴰⵏ ⴷ ⴰⴷⴷⴰⴷ ⵏ ⵜⴼⴽⴽⴰ ⵜⴰⴼⵔⴰⵔⵜ ⵎⵉ ⵜⴳⴰ ⵜⵏⵜⴰⵍⴼⵉⵜ (Enthalpie) ⵜⴰⵏⴰⵡⴰⵢⵜ ⵏ ⵓⵙⵙⵉⵍⵖ ⵜⴰⵏⵍⵎⴰⴹⵜ ⴰⴽⴽ  ⴳ ⵜⴼⴰⴷⵉⵡⵉⵏ ⵜⵉⵎⴰⴳⵏⵓⵜⵉⵏ ⵏ ⵓⵣⵖⴰⵍ ⴷ ⵓⵙⵙⵉⴽⵍ, ⵉⴳⴷⴰⵏ 0 ⵙ ⵓⵎⵙⴰⵙⴰ.

ⴰⴼⵔⴷⵉⵙ ⴰⴽⵔⵓⵔⴰⵏ ⵓⵔ ⵉⵙⵙⵉⵏ ⴰⴷ ⵉⵏⴼⵍ ⵖⵔ ⵢⴰⵏ ⵓⴼⵔⴷⵉⵙ ⵢⴰⴹⵏ ⵙ ⵓⵎⵢⴰⴳⴳⴰ ⴰⴽⵔⵓⵔⴰⵏ, ⴰⵎⵢⴰⴳⴳⴰ ⴰⵏⵓⵥⵎ ⵉⵜⵜⵓⵙⵎⵎⴰⵏ ⴰⵎⵎⵙⴽⵍ ⴰⵏⵓⵥⵎ ⴽⴰ'ⴰⵢ ⵉⵥⴹⴰⵔⵏ ⴰⴷ ⵉⴳ ⴰⵙⵏⴼⵍ ⴰⴷ. ⴰⵙⵏⵎⵍ ⴰⴷ ⵉⵙⵏⴼⴰⵍⵉ ⵜ ⵉ ⵜⵉⴽⴽⵍⵜ ⵉⵣⵡⴰⵔⵏ ⵓⵎⵙⴽⵔⵓⵔⴰ ⴰⴼⵕⴰⵏⵚⵉⵚ ⴰⵏⵜⵡⴰⵏ ⵍⴰⴱⵡⴰⵣⵢⵉ ⴳ 1789,.

ⵉⴼⵔⴷⵉⵙⵏ ⵉⴽⵔⵓⵔⴰⵏⴻⵏ ⵜⵜⵓⵙⵎⴰⵍⵏ ⴳ ⵜⵎⵢⵓⵔⵜ ⴳ ⵢⴰⵜ ⵜⴼⵍⵡⵉⵜ ⴷ ⵉⴽⴽⴰⵏ ⵜⵉⵡⵓⵔⵉⵡⵉⵏ ⵏ ⵓⵎⵙⴽⵔⵓⵔⴰ ⴰⵔⵓⵙⵉ ⴷⵉⵎⵉⵜⵔⵉ ⵎⵓⵏⴷⴰⵍⵉⴼ ⴰⵔ ⴰⵙ ⵜⵜⵉⵏⵉⵏ "ⵜⴰⴼⵍⵡⵉⵜ ⵜⴰⵡⴰⵍⴰⵏⵜ ⵏ ⵉⴼⵔⴷⵉⵙⵏ":

=ⵉⵙⵏⵎⴰⵍ=
## ⵉⵙⵎⴰⵡⵏ, ⵉⵏⵉⴳⵍⴰⵏ
ⴳ 2011, ⵜⴷⴳⴳⵉ ⵜⴰⵎⵓⵏⵜ ⵜⴰⴳⵔⴰⵖⵍⴰⵏⵜ ⵏ ⵜⴽⵔⵓⵔⴰ ⵜⴰⵣⴷⴷⴰⴳⵜ ⴷ ⵜⵎⵙⵏⴰⵙⵜ (UICPA) ⵉⵙⵎⴰⵡⵏ ⵙ ⵜⵏⴳⵍⵉⵣⵜ ⴷ ⵉⵏⵉⴳⵍⴰⵏ ⵉⴽⵔⵓⵔⴰⵏⴻⵏ ⵉⴳⵔⴰⵖⵍⴰⵏⴻⵏ ⵏ 112 ⵏ ⵉⴼⵔⴷⵉⵙⵏ ⵉⵎⵣⵡⵓⵔⴰ (ⵙ ⵓⵏⵎⴰⵍⴰ ⵏ ⵡⵓⵟⵟⵓⵏ ⴰⵡⴱⵍⴽⵉⵎ). ⴳ 31 ⵎⴰⵢ 2012, ⵉⵙⵎⵎⴰ UICPA ⵙⵉⵏ ⵉⴼⵔⴷⵉⵙⵏ ⵢⴰⴹⵏ, ⴰⴼⵍⵉⵔⵓⴱⵢⵓⵎ Fl ⴷ ⵓⵍⵉⴱⵉⵔⵎⵓⵔⵢⵓⵎ Lv (ⵓⵟⵟⵓⵏ 114 ⴷ 116),.  ⴳ 31 ⴷⵓⵊⴰⵏⴱⵉⵔ 2015 ⵉⵙⵙⵓⴷⴻⴷ UICPA ⵉⵏⵏⵉⵢ ⵏ ⴽⴽⵓⵥ ⵏ ⵉⴼⵔⴷⵉⵙⵏ ⵢⴰⴹⵏ, ⵡⵉⵏ ⵡⵓⵟⵟⵓⵏⴻⵏ ⵉⵡⴱⵍⴽⵉⵎⵏ 113, 115, 117 ⴷ 118, ⵎⴰⵛⴰ ⵓⵔ ⴰⵙⵏ ⵉⴼⴽⵉ ⴽⵔⴰ ⵏ ⵢⵉⵙⵎⴰⵡⵏ ⵉⴳⴳⵓⵔⴰⵏ. ⵎⴰⵛⴰ ⴷⴰ ⵜⵜⵡⴰⵏⵏⴰⵏ ⵙ ⵢⵉⵙⵎⴰⵡⵏ ⵉⵎⴰⴷⴷⴰⵙⵏ ⵉⵔⴰⵏ ⴰⴷ ⵉⵏⴼⵍ ⴰⴷ ⴷⴰⵢ ⴰⵙⵏ ⵜⵜⵓⵙⵜⴰⵢⵏ ⵢⵉⵙⵎⴰⵡⵏ, ⴰⴷ ⵜⵏ ⵉⴳⴰⵏ ⴷ  ⵓⵏⵓⵜⵔⵢⵓⵎ (Uut), ⵓⵏⵓⵏⴱⵓⵏⵜⵢⵓⵎ (Uuv), ⵓⵏⵓⵏⵙⴰⵜⵢⵓⵎ (Uus) ⴷ ⵓⵏⵓⵏⵓⴽⵜⵢⵓⵎ (Uuo), ⵎⴰⵛⴰ ⵓⵎⵥⵏ ⵉⵙⵎⴰⵡⵏ ⵏⵏⵙⵏ ⵉⴳⴳⵓⵔⴰⵏ ⴳ 28 ⵏⵓⵡⴰⵏⴱⵉⵔ 2016, ⵙ ⵓⵣⵔⴰⴽ ⴰⵏⵉⵀⵓⵏⵢⵓⵎ (Nh), ⴰⵎⵓⵙⴽⵓⴱⵢⵓⵎ (Mc), ⴰⵜⵉⵏⵉⵙ (Ts) ⴷ ⵓⴳⴰⵏⵉⵙⵓⵏ (Og).

## ⴰⵏⴰⵎⵎⵔ

=ⵉⵏⵉⴳⵍⴰⵏ, ⵜⴰⵙⵎⵍⵉⵙⵎⵜ ⴷ ⵓⵙⵙⵎⵉⵍ=

=ⵜⵉⵖⴰⵔⵉⵡⵉⵏ ⵏ ⵉⴼⵔⴷⵉⵙⵏ ⵉⵎⵢⴰⵍⵍⴰⵏ= 	

=ⵉⵙⵓⵖⴰⵍ=	

=ⵜⴰⴷⵍⵙⵓⵎⵓⵖⵜ=	

=ⵥⵔ ⴰⵍⵜⵓ=
= ⵉⵙⴰⵖⵓⵍⵏ =

## ⵉⵙⴰⵖⵓⵍⵏ